RESOLUCIÓN do 12 de febreiro de 2005, da Dirección Xeral de Centros e Ordenación Educativa e da Dirección Xeral de Formación Profesional e Ensinanzas Especiais, para a celebración dunha convocatoria especial de probas de acceso a ciclos formativos de formación profesional específica para militares profesionais de tropa e mariñeiría da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/02/2005

Segundo o artigo 2º da Orde do 1 de abril de 2002 (DOG do 12 de abril), pola que se regulan as probas de acceso aos ciclos formativos de formación profesional específica, a Consellería de Educación e Ordenación Universitaria convocará, cando menos unha vez ao ano, unha proba para o acceso aos ciclos formativos que se impartan na comunidade. A esta proba unicamente poderán concorrer aquelas persoas que non reúnan os requisitos académicos que permitan o acceso directo aos ciclos formativos.
O artigo 4º da citada Orde do 1 de abril de 2002, establece que para atender a demanda de colectivos específicos de traballadores que non reúnan as condicións académicas necesarias, as delegacións provinciais da Consellería de Educación e Ordenación Universitaria poderán solicitar a celebración de convocatorias especiais á Dirección Xeral de Formación Profesional e Ensinanzas Especiais.
Recibida a solicitude da Delegación Provincial da Coruña de convocatoria especial, coa finalidade de facilitar o acceso dos militares profesionais de tropa e mariñeiría na Comunidade Autónoma de Galicia, e tendo en conta que nas datas ordinarias os buques están navegando, polo que unha porcentaxe moi elevada dos alumnos que están preparando as probas non se poderían presentar, as devanditas direccións xerais
RESOLVEN:
Primeiro.-Convocatoria.
Anunciar a convocatoria especial de proba de acceso a ciclos formativos de formación profesional específica para militares profesionais de tropa e mariñeiría destinados nos acuartelamentos da Comunidade Autónoma de Galicia que na actualidade están preparando este exame de acceso nos cursos que se imparten nos citados cuarteis, e que se celebrará o día 31 de marzo no IES Rodolfo Ucha de Ferrol.
Segundo.-Contidos da proba.
Ciclos de grao medio.
A proba de acceso acreditará que a persoa aspirante posúe coñecementos e habilidades suficientes para cursar con aproveitamento estas ensinanzas. É común para todos os ciclos formativos de grao medio. O seu contido atenderá os aspectos sociocultural e científico-tecnolóxico da educación secundaria obrigatoria:
Parte sociocultural:
Comprensión e expresión de textos escritos con propiedade, autonomía e creatividade en galego e en castelán.
Coñecemento da historia, a xeografía e as actitudes da nosa tradición e do noso patrimonio cultural, así como a análise dos mecanismos e dos valores que rexen o funcionamento das sociedades.
Parte científico-tecnolóxica:
Resolución de problemas nos campos das matemáticas e da tecnoloxía, mediante procedementos de razoamento lóxico.
Realización de exercicios que utilicen códigos científicos e técnicos. Aplicacións do desenvolvemento científico e tecnolóxico e a súa incidencia no medio físico e social.
A valoración de cada unha destas partes expresarase mediante a cualificación de apto ou non apto. Para a superación da proba cumprirá obter a cualificación de apto en ambas as dúas partes.
Ciclos de grao superior.
A proba de acceso consta de dúas partes:
Parte xeral: neste exercicio o aspirante deberá acreditar a madurez en relación cos obxectivos do bacharelato, fundamentalmente en contidos procedementais de:
Lingua galega e literatura.
Lingua castelá e literatura.
Lingua estranxeira (opción de inglés ou francés).
Matemáticas.
A cualificación da área lingüística determinarase mediante o cálculo da media aritmética das puntuacións acadadas en cada unha das tres materias que a integran: lingua galega e literatura, lingua castelá e literatura e lingua estranxeira (opción de inglés ou francés).
A cualificación da parte xeral será a media aritmética das cualificacións obtidas nas áreas lingüística e de matemáticas.
Parte específica: o aspirante deberá acreditar a súa capacidade de formación profesional de base relacionada co campo profesional do ciclo formativo ao que se solicita acceder. Esta parte avaliará os coñecementos en relación coas materias que se indican na primeira columna do anexo II desta resolución. O aspirante elixirá a opción que lle permita o acceso ao ciclo formativo que desexe cursar dentro dos ofertados nesta comunidade autónoma. A cualificación desta parte específica determinarase calculando a media aritmética das puntuacións obtidas en cada unha das materias específicas da opción vinculada ao ciclo formativo para o que solicitou a proba de acceso.
En todos os casos, o cálculo das referidas medias aritméticas para a determinación das diferentes cualificacións, estará supeditado á superación por parte
do alumnado da porcentaxe mínima de contidos que determine o tribunal para cada unha das materias de que conste a proba.
Para a superación da proba cumprirá acadar en cada unha das partes (xeral e específica) a cualificación mínima de 5.
Terceiro.-Exencións das probas de acceso.
De acordo co Decreto 79/1994, do 8 de abril (DOG do 15 de abril) sobre exención da materia de lingua galega, e coa Orde do 30 de xuño de 1994 (DOG do 4 de agosto) que o desenvolve, aqueles alumnos que se incorporen ao sistema educativo de Galicia procedentes doutras comunidades autónomas ou do estranxeiro poderán obter a exención das probas de avaliación da materia de lingua galega.
Os solicitantes de exención ao galego, deberán presentar no momento da inscrición á proba, a resolución da delegación provincial da Consellería de Educación e Ordenación Universitaria coa concesión da exención.
Poderán quedar total ou parcialmente exentas, da proba de acceso aos ciclos de grao medio e superior, nos termos previstos no punto décimo primeiro da Orde do 1 de abril de 2002 (DOG do 12 de abril), as persoas que acrediten ter superadas totalmente as probas de acceso á universidade para maiores de 25 anos. No caso dos ciclos formativos de grao superior quedarán exentas da parte específica as persoas que acrediten, polo menos, un ano de experiencia laboral en campos profesionais que se correspondan cos estudos que pretenden cursar. A solicitude de exención da parte específica deberase formular no momento da inscrición, e irá acompañada da seguinte documentación:
-Certificación da empresa na que se fagan constar especificamente as actividades laborais desenvolvidas pola persoa interesada, relacionadas co campo profesional que se corresponde cos estudos que pretende cursar, e número de horas dedicadas a elas. No caso de traballadores por conta propia, certificación de alta no imposto de actividades económicas e xustificantes do seu pagamento.
-Certificación da Tesouraría da Seguridade Social ou da mutualidade laboral en que estivese afiliada, na que conste a empresa e o período de contratación.
Cuarto.-Probas de acceso adaptadas ás persoas que acrediten discapacidades.
As persoas solicitantes de proba adaptada deberán cubrir o anexo I desta resolución e presentar o correspondente certificado acreditativo de minusvalidez emitido polos equipos de valoración e orientación da Consellería de Asuntos Sociais, Emprego e Relacións Laborais, acompañado do seu ditame técnico facultativo. O tribunal único da avaliación de probas, nomeado pola Dirección Xeral de Formación Profesional e Ensinanzas Especiais, avaliará o grao de discapacidade e, se é o caso, adaptará a proba de
acceso que deban superar os aspirantes que, en todo caso, deberán respectar o esencial dos obxectivos fixados nos decretos que regulan os currículos das materias de proba.
Quinto.-Inscrición e celebración das probas de acceso.
1. A inscrición para as probas de acceso aos ciclos formativos de formación profesional específica, farase na secretaría do IES Rodolfo Ucha Piñeiro de Ferrol, os días 2, 3, 4 e 7 de marzo de 2005, segundo o modelo dos anexos VI e VII, da Orde do 1 de abril de 2002. Ademais de recoller a documentación, o centro cargará os datos de inscrición na aplicación informática facilitada pola Dirección Xeral de Formación Profesional e Ensinanzas Especiais.
2. Os solicitantes de proba adaptada deberán cubrir o anexo I desta resolución e presentar o correspondente certificado acreditativo da condición de minusválido emitido polo equipo de valoración e orientación da Consellería de Asuntos Sociais, Emprego e Relacións Laborais.
3. A relación provisional de persoas inscritas á proba, exporase no taboleiro de anuncios do IES Rodolfo Ucha Piñeiro a partir do día 15 de marzo de 2005, e a relación definitiva de inscritos a partir do día 21 de marzo. Esta mesma información estará dispoñible en Internet, no enderezo
http://www.edu.xunta.es/fp.
4. As persoas concorrentes terán de prazo desde a publicación da listaxe provisional de inscritos ata o día 18 de marzo ás 14.00 horas para presentar documentación adicional.
5. As probas de acceso aos ciclos formativos serán elaboradas pola Consellería de Educación e Ordenación Universitaria, de acordo co establecido na Orde do 1 de abril de 2002.
6. As probas de acceso terán lugar no IES Rodolfo Ucha Piñeiro de Ferrol, no horario que se indica de seguido:
Grao medio.
Das 16.00 ás 18.00 horas: parte científico-tecnolóxica.
Das 18.30 ás 20.30 horas: parte sociocultural.
Grao superior.
Parte xeral da proba:
Das 9.30 horas ás 11.30 horas: área lingüística (lingua galega e literatura, lingua española e literatura e lingua estranxeira, coa opción de francés ou inglés).
Das 12.00 horas ás 13.30 horas: área de matemáticas.
Parte específica da proba:
A partir das 16.00 horas, materias específicas da opción vinculada co ciclo formativo para o que soli
citou a proba de acceso, segundo o anexo II desta resolución.
A duración máxima para cada materia desta parte será de dúas horas.
Sexto.-Tramitación de solicitudes.
1. O IES Rodolfo Ucha Piñeiro cargará os datos de inscrición na aplicación informática facilitada pola Dirección Xeral de Formación Profesional e Ensinanzas Especiais no mesmo momento en que se presenten as solicitudes, e haberá de prazo ata o día 18 de marzo ás 15.00 horas para resolver as incidencias da carga de datos na aplicación. O día 15 de marzo, publicarase a listaxe provisional de persoas admitidas no taboleiro de anuncios do centro e na Internet, no enderezo
http://www.edu.xunta.es/fp.
2. O centro introducirá as modificacións das solicitudes de alumnos debidas a achegas de documentación complementaria no mesmo momento en que se presenten, e terá de prazo ata o día 21 ás 12.00 horas para resolver as incidencias na carga de datos na aplicación. O día 21 de marzo, publícase a listaxe definitiva de alumnos admitidos no taboleiro de anuncios do centro e na Internet, no enderezo
http://www.edu.xunta.es/fp.
3. No caso de alumnos que soliciten exención á proba, exención do galego ou proba adaptada, a documentación correspondente aos solicitantes deberase remitir á Subdirección Xeral de Formación Profesional pola vía de urxencia, e a dirección do centro garantirá a súa recepción antes do día 21 de marzo ás 12.00 horas, xuntando así mesmo unha relación de solicitantes de exención á proba, exención de galego e de proba adaptada. A documentación das persoas que non solicitan exención arquivarase no propio centro educativo.
4. O centro enviará á Dirección Xeral de Formación Profesional e Ensinanzas Especiais por correo ordinario, o mesmo día da súa publicación, a relación definitiva de persoas inscritas para realizar a proba asinada polo director do centro, na que se deberá facer constar expresamente as que solicitan exencións a ela.
Sétimo.-Resolución de exencións, proba adaptada, cualificación da proba e reclamacións.
1. A resolución provisional de exencións e proba adaptada, resultante da aplicación informática, farase pública o día 21 de marzo de 2005 no IES Rodolfo Ucha Piñeiro e en internet, no enderezo
http://www.edu.xunta.es/fp.
2. Contra a resolución provisional de exencións e proba adaptada, poderase presentar reclamación ante o presidente do tribunal único no IES Rodolfo Ucha Piñeiro, o 21 e o 22 de marzo. A resolución definitiva, resultante da aplicación informática, farase pública o día 30 de marzo no IES Rodolfo Ucha Piñeiro e na Internet, no enderezo
http://www.e
du.xunta.es/fp. O centro enviará as reclamacións presentadas á resolución provisional das exencións á proba, por vía de urxencia, á Subdirección Xeral de Formación Profesional, e asegurará a súa recepción o día 29 de marzo antes das 12.00 horas.
3. O resultado das cualificacións provisionais das probas de acceso a ciclos formativos, resultante da aplicación informática, deberase facerse público no IES Rodolfo Ucha Piñeiro e na Internet, no enderezo
http://www.edu.xunta.es/fp
, o 6 de abril de 2005.
4. Contra a cualificación provisional da proba de acceso poderase presentar reclamación durante os dous días seguintes á súa publicación ante o presidente do tribunal único. Os centros enviarán as reclamacións presentadas á cualificación provisional, por vía de urxencia, á Subdirección Xeral de Formación Profesional, e asegurarán a súa recepción o día 11 de abril, antes das 12.00 horas.
5. A cualificación definitiva, resultante da aplicación informática, será publicada o 15 de abril no taboleiro de anuncios do IES Rodolfo Ucha Piñeiro e na Internet, no enderezo
http://www.edu.xunta.es/fp.
6. Contra as resolucións de exención, probas adaptadas e cualificacións definitivas da proba de acceso, poderase interpor recurso de alzada ante a Dirección Xeral de Formación Profesional e Ensinanzas Especiais, na forma prevista no artigo 114.2º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A resolución deste recurso, que pon fin á vía administrativa, poderá ser obxecto de recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses.
7. A superación da proba acreditarase mediante unha certificación, segundo o modelo que figura no anexo II da Orde do 1 de abril de 2002, que será expedida pola secretaría do IES Rodolfo Ucha Piñeiro. A certificación de ter superada a proba terá validez, como requisito de acceso, en todo o Estado, e manterá a súa vixencia sempre que non se modifique o título e as ensinanzas correspondentes ao ciclo formativo.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 12 de febreiro de 2005.
María Luísa Castro CasasAlberto González Armesto
Directora xeral de FormaciónDirector xeral de Centros
Profesional e EnseñanzasOrdenación Educativa
Especiais
ANEXO II
Relación de ciclos formativos de grao superior aos que dá acceso a superación da proba, segundo a opción da parte específica realizada
OPCIÓNS DE MATERIAS
DA PARTE ESPECÍFICA DA PROBA
CICLOS FORMATIVOS
-CIENCIAS DA TERRA E DO MEDIO AMBIENTE-BIOLOXÍA
-XESTIÓN E ORGANIZACIÓN DE EMPRESAS AGROPECUARIAS-XESTIÓN E ORGANIZACIÓN DE RECURSOS NATURAIS E PAISAXÍSTICOS-SAÚDE AMBIENTAL
-QUÍMICA -BIOLOXÍA
-PRODUCIÓN ACUÍCOLA
-BIOLOXÍA
-ESTÉTICA-ANATOMÍA PATOLÓXICA E CITOLOXÍA-DIETÉTICA-DOCUMENTACIÓN SANITARIA-HIXIENE BUCODENTAL-IMAXE PARA O DIAGNÓSTICO -RADIOTERAPIA-LABORATORIO DE DIAGNÓSTICO CLÍNICO-ANIMACIÓN DE ACTIVIDADES FÍSICAS E DEPORTIVAS
-QUÍMICA
-DESENVOLVEMENTO E FABRICACIÓN DE PRODUTOS CERÁMICOS-FABRICACIÓN E TRANSFORMACIÓN DE PRODUTOS DE VIDRO
-FÍSICA
-IMAXE-REALIZACIÓN DE AUDIOVISUAIS E ESPECTÁCULOS-SON-ÓPTICA DE ANTEOLLOS-AUDIOPRÓTESE
-DEBUXO TÉCNICO
-ORTOPROTÉSICA-PRÓTESES DENTAIS-PATRONAXE-DESEÑO E PRODUCIÓN EDITORIAL-DESENVOLVEMENTO DE PROXECTOS URBANÍSTICOS E OPERACIÓNS TOPOGRÁFICAS.
- DEBUXO TÉCNICO -TECNOLOXÍA INDUSTRIAL
-NAVEGACIÓN, PESCA E TRANSPORTE MARÍTIMO-PRODUCIÓN EN INDUSTRIAS DE ARTES GRÁFICAS-DESENVOLVEMENTO DE PROXECTOS MECÁNICOS-PRODUCIÓN POR FUNDICIÓN E PULVIMETALÚRXIA-PRODUCIÓN POR MECANIZADO-DESENVOLVEMENTO DE PRODUTOS EN CARPINTARÍA E MOBLE-PRODUCIÓN DE MADEIRA E MOBLE-PROCESOS DE CONFECCIÓN INDUSTRIAL-PROCESOS TÉXTILES DE FIADURA E TECEDURA DE CALADA-PROCESOS TÉXTILES DE TECEDURA DE PUNTO
OPCIÓNS DE MATERIAS
DA PARTE ESPECÍFICA DA PROBA
CICLOS FORMATIVOS
-DEBUXO TÉCNICO -MECÁNICA
-DESENVOLVEMENTO E APLICACIÓN DE PROXECTOS DE CONSTRUCIÓN-REALIZACIÓN E PLANS DE OBRA-CONSTRUCIÓNS METÁLICAS
-ELECTROTECNIA -TECNOLOXÍA INDUSTRIAL
-DESENVOLVEMENTO DE PROXECTOS DE INSTALACIÓNS DE FLUÍDOS, TÉRMICAS E MANUTENCIÓN-MANTEMENTO DE EQUIPO INDUSTRIAL-MANTEMENTO E MONTAXE DE INSTALACIÓNS DE EDIFICIO E PROCESO
-ELECTROTECNIA -MECÁNICA
-SUPERVISIÓN E CONTROL DE MÁQUINAS E INSTALACIÓNS DO BUQUE-AUTOMOCIÓN-MANTEMENTO AEROMECÁNICO
-ELECTROTECNIA
-DESENVOLVEMENTO DE PRODUTOS ELECTRÓNICOS-INSTALACIÓNS ELECTROTÉCNICAS-SISTEMAS DE REGULACIÓN E CONTROL AUTOMÁTICOS-SISTEMAS DE TELECOMUNICACIÓN E INFORMÁTICOS-MANTEMENTO DE AVIÓNICA
-QUÍMICA -TECNOLOXÍA INDUSTRIAL
- INDUSTRIA ALIMENTARIA
-QUÍMICA -TECNOLOXÍA INDUSTRIAL -FÍSICA
- INDUSTRIAS DE PROCESO DE PASTA E PAPEL-INDUSTRIAS DE PROCESO QUÍMICO
-QUÍMICA -BIOLOXÍA -FÍSICA
-ANÁLISE E CONTROL-FABRICACIÓN DE PRODUTOS FARMACÉUTICOS E AFÍNS-QUÍMICA AMBIENTAL
-DEBUXO TÉCNICO -TECNOLOXÍA INDUSTRIAL -QUÍMICA
-PLÁSTICOS E CAUCHO-PROCESOS DE ENNOBRECEMENTO TÉXTIL-CURTIDOS
-ECONOMÍA E ORGANIZACIÓN DE EMPRESAS
-ADMINISTRACIÓN E FINANZAS-COMERCIO INTERNACIONAL-XESTIÓN COMERCIAL E MÁRKETING-XESTIÓN DO TRANSPORTE-SERVIZOS AO CONSUMIDOR -RESTAURACIÓN-ALOXAMENTO-PRODUCIÓN DE AUDIOVISUAIS, RADIO E ESPECTÁCULOS-ADMINISTRACIÓN DE SISTEMAS INFORMÁTICOS
-ECONOMÍA E ORGANIZACIÓN DE EMPRESAS-SEGUNDA LINGUA ESTRANXEIRA
-SECRETARIADO-ANIMACIÓN TURÍSTICA
-HISTORIA DO MUNDO CONTEMPORÁNEO
-ASESORÍA DE IMAXE PERSOAL-ANIMACIÓN SOCIOCULTURAL-INTEGRACIÓN SOCIAL
-XEOGRAFÍA -HISTORIA DA ARTE
-INFORMACIÓN E COMERCIALIZACIÓN TURÍSTICA
-XEOGRAFÍA -ECONOMÍA E ORGANIZACIÓN DE EMPRESAS
-AXENCIAS DE VIAXES
-SEGUNDA LINGUA ESTRANXEIRA (INGLÉS)
-INTERPRETACIÓN DA LINGUA DE SIGNOS
-BIOLOXIA-TECNOLOXÍA INDUSTRIAL
-PREVENCIÓN DE RISCOS PROFESIONAIS
-BIOLOXÍA E XEOLOXÍA
-EDUCACÍÓN INFANTIL
-MATEMÁTICAS APLICADAS ÁS CIENCIAS SOCIAIS II
-DESENVOLVEMENTO DE APLICACIÓNS INFORMÁTICAS